**Leipzig** (Leipzig.ogg son (axuda ·  info); IPA: [ˈlaɪpt͡siç]) é unha Kreisfreie Stadt (cidade independente) no noroeste de Saxonia (Alemaña) na confluencia dos ríos Pleiße, Weiße Elster e Parthe e ten 297.60 km².

Os seus 520.838 habitantes fana a cidade máis poboada de Saxonia.

A corporación municipal está composta por 19 concelleiros do SPD, 19 do PDS, 19 do CDU, 7 dos Verdes, 3 do FDP, 1 do DSU, 1 do FORUM e 1 outros.

O primeiro documento no que aparece a localidade data do ano 1015. Trala concesión do foro e dos privilexios de comercio no ano 1165, desenvolveuse como importante punto comercial no centro de Europa, cun dos mercados máis antigos do mundo, que data do ano 1190, e a imprenta tivo unha grande importancia.

Xa no ano 1165 a cidade recibiu o dereito de cidade e mercado (agora recinto feiral). Desde entón, Leipzig converteuse nun dos centros de comercio máis importantes de Europa central. A cidade ten unha longa tradición de recinto feiral unha das feiras máis antigas (1190) de Europa. Xunto con Fráncfort é Leipzig o centro histórico da imprenta e do comercio. Ademais, na cidade atópase unha das universidades máis antigas de Alemaña. Nas últimas dúas décadas, Leipzig foi o centro das manifestacións dos luns (*Montagsdemonstrationen*) de 1989, as cales lle deron o impulso necesario á reunificación alemá.

En Leipzig, ademais, atópanse unha das universidades e escolas superiores de música máis antigas de Alemaña. A cidade conta cunha grande tradición musical, principalmente debida á actividade de Johann Sebastian Bach e de Felix Mendelssohn Bartholdys e afianzada pola orquestra da Gewandhaus de Leipzig e polo coro da igrexa de Tomás.

División da cidade
------------------

Leipzig componse de 10 distritos *(Stadtbezirk)* con 63 barrios históricos.

Os seguintes distritos limitan coa cidade de Leipzig:

|  |  |  |
| --- | --- | --- |
|  | Krostitz | Jesewitz |
| Schkeuditz | Rackwitz | Taucha |
|  |  | Borsdorf | Brandis |
| Markranstädt | Markkleeberg | Naunhof |
| Kitzen | Zwenkau | Großpösna |
|  |  |  |

Transportes
-----------

A cidade dispón desde 1917 de autobuses e tranvías que conectan todos os barrios da cidade entre si. Ademais, estase a construír un metro para certas liñas do tranvía. 
Leipzig ten tamén un tren suburbano que a conecta coas cidades e vilas próximas dun xeito rápido e efectivo. 
En 1915 inaugurouse a estación de ferrocarril da cidade, a cal aínda hoxe está en uso e conecta a Leipzig con todo o país. 
Os aeroportos máis próximos son: 

* Aeroporto de Leipzig/Halle, a 15 quilómetros de Leipzig.
* Aeroporto de Leipzig-Altenburgo, a 42 quilómetros de Leipzig.

Persoas destacadas
------------------

Monumento a Leibniz.
Leipzig é o lugar de nacemento de moitas persoas destacadas, tales como o filósofo e científico Gottfried Wilhelm Leibniz (1646), o compositor Richard Wagner (1813), o historiador da arte Nikolaus Pevsner (1902), o tipógrafo Jan Tschichold (1902), o pintor Max Beckmann o o socialista Karl Liebknecht (1871).

Moitas outras personalidades traballaron durante gran parte da súa vida na cidade, tales como Johann Sebastian Bach, que morreu nella en 1750, e Felix Mendelssohn Bartholdy, o filósofo Friedrich Nietzsche, o premio nobel de física Werner Heisenberg, a política Angela Merkel ou o construtor de automóbiles August Horch.

Die Prinzen é un grupo de música famoso en todo o país, cuxos integrantes estudaron no Conservatorio Superior Felix Mendelssohn-Bartholdy. O grupo comezou a súa carreira musical a finais dos oitenta e foi un dos poucos "produtos" orixinarios da República Democrática Alemá que logrou manter a súa popularidade na Alemaña reunificada. Die Prinzen contan con 14 discos de ouro e 6 de platino (até 2001), entre outros moitos premios.

Till Lindemann, cantante da banda Rammstein, naceu tamén nesta localidade.

Desde outubro de 2010 o Departamento de Translatoloxía e Lingüística Aplicada da Universidade de Leipzig conta cun lectorado de galego  e outro de catalán.

Notas
-----

1. ↑  "Galicia Hoxe (20 de outubro de 2010): *Abre un novo centro de estudos galegos en Alemaña*". Arquivado dende o orixinal o 12 de setembro de 2019. Consultado o 16 de outubro de 2011.
2. ↑  "Departamento de Translatoloxía e Lingüística Aplicada da Universidade de Leipzig". Arquivado dende o orixinal o 02 de setembro de 2007. Consultado o 16 de outubro de 2011.
3. ↑  "Blog do Centro de Estudos Galegos da Universidade de Leipzig". Arquivado dende o orixinal o 14 de marzo de 2018. Consultado o 05 de setembro de 2018.

Véxase tamén
------------

### Outros artigos

### Ligazóns externas

* Páxina oficial da Leipzig *(en alemán)*

|  |  |
| --- | --- |
| Control de autoridades | 
* Wd: Q2079
* WorldCat
* VIAF: 155929994
* BLBNB: 000069762
* BNE: XX453635
* BNF: 119455426
* BRE: 2137853
* EBID: ID
* FAST: 1206761
* GEC: 0036863
* GeoNames: 2879137
* GND: 4035206-7
* HDS: 006593
* LCCN: n79125883
* MusicBrainz: ID
* NDL: 00629393
* NKC: ge129837
* NLG: 7695
* OSM: 62649
* SUDOC: 026391023
* TGN: 7012329
* WOEID: 671072

 |

---

|  |  |
| --- | --- |
| Este artigo tan só é un bosquexo |  *Este artigo sobre xeografía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---